6. 3. 90 De Europæiske Fællesskabers Tidende Nr. C 54/5 
II 
(Forberedende retsakter) 
KOMMISSIONEN 
Forslag til Rådets forordning (EØF) om afsætning af frugtplanteformeringsmateriale og frugt­
planter bestemt til frugtproduktion 
KOM(89) 651 endelig udg. 
(Forelagt af Kommissionen den 21. december 1989) 
(90/C 54/05) 
RÅDET FOR DE EUROPÆISKE FÆLLESSKABER PIAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Frugtproduktionen spiller en stor rolle inden for land­
bruget i Det Europæiske Økonomiske Fællesskab; 
tilfredsstillende resultater af frugtavlen afhænger i høj 
grad af frugtplanteformeringsmaterialets og selve frugt­
planternes kvalitet og sundhed; visse medlemsstater har 
derfor indført regler, der skal garantere kvaliteten og 
sundheden, når det gælder formeringsmateriale og frugt­
planter, der bringes på markedet; 
forskellene i behandlingen af formeringsmateriale og 
frugtplanter i de forskellige medlemsstater kan resultere i 
handelshindringer og således hæmme disse varers frie 
bevægelighed inden for Fællesskabet; med henblik på 
gennemførelsen af det indre marked bør disse hindringer 
fjernes ved, at der indføres fællesskabsbestemmelser, som 
erstatter de af medlemsstaterne fastsatte bestemmelser; 
indførelsen af harmoniserede betingelser på fællesskabs­
plan sikrer, at køberne i hele Fællesskabet får forme­
ringsmateriale og frugtplanter, som er sunde og af god 
kvalitet; 
hvad plantesundheden angår, må sådanne harmoniserede 
betingelser være i overensstemmelse med bestemmelserne 
i Rådets direktiv 77/93/EØF af 21. december 1976 om 
foranstaltninger mod indslæbning i medlemsstaterne af skadegørere på planter eller planteprodukter ('), senest 
ændret ved direktiv 89/439/EØF (2); 
der bør først fastlægges fællesskabsregler for de frugt­
arter, som har størst økonomisk betydning i Fælles­
skabet, med en fællesskabsprocedure for tilføjelse af 
yderligere frugtarter på et senere tidspunkt; 
det er ikke hensigtsmæssigt at lade fællesskabsreglerne 
gælde for formeringsmateriale og frugtplanter, der er 
bestemt til udførsel til tredjelande, da de der gældende 
regler kan være forskellige fra dem, der er fastsat i denne 
forordning; 
fastlæggelsen af plantesundheds- og kvalitetsnormer for 
hver enkelt frugtart kræver langvarige og omfattende 
tekniske og videnskabelige overvejelser; der bør derfor 
indføres en procedure herfor; 
der bør pålægges leverandørerne forpligtelser med 
henblik på korrekt produktion og bevarelse af forme­
ringsmateriale og frugtplanter og tilfredsstillende kontrol 
fra medlemsstaternes side; 
i princippet bør formeringsmateriale og frugtplanter kun 
afsættes, hvis det ved en officiel undersøgelse er konsta­
teret, at de opfylder strenge plantesundheds- og kvali­
tetsnormer; ud fra den nuværende praksis i Fællesskabet 
bør formeringsmateriale og frugtplanter, hvad plante­
sundheden angår, enten klassificeres som »virusfri« — fri 
for alle relevante vira og viruslignende patogener — eller 
»virustestet« — fri for visse alvorlige vira og viruslig­
nende patogener, der kan mindske deres brugbarhed; 
selv om det ville være ønskeligt at begrænse afsætningen 
af formeringsmateriale og frugtplanter til dem, der 
(') EFT nr. L 26 af 31. 1. 1977, s. 20. 
O EFT nr. L 212 af 22. 7. 1989, s. 106. 
Nr. C 54/6 De Europæiske Fællesskabers Tidende 6. 3. 90 
opfylder ovennævnte normer, er dette for øjeblikket 
umuligt, da efterspørgslen i Fællesskabet i så fald ikke 
kan dækkes; der bør derfor i overgangsperioder gives 
tilladelse til afsætning af undersøgt klassificeret mate­
riale, som har tilstrækkelig sortsidentitet og sortsægthed 
og opfylder mindre strenge plantesundhedsnormer; 
for at Fællesskabets frugtavlere kan drage fordel af gode 
sorter, der er produceret ved systematisk planteudvæl­
gelse, bør medlemsstaterne udarbejde nationale kataloger 
over de sorter, der officielt er godkendt til certificering, 
undersøgelse som klassificerede planter og afsætning på 
deres område; der bør fastsættes bestemmelse om harmo­
niserede betingelser for officiel godkendelse og for even­
tuel udarbejdelse af et fælles katalog over sorter af frugt­
arter; 
for at sikre identitet og korrekt afsætning, når det gælder 
formeringsmateriale og frugtplanter, må der fastlægges 
fællesskabsregler for adskillelse af partier, emballering, 
forsegling og afsætning; etiketterne bør give de oplys­
ninger, der er nødvendige for at foretage officiel kontrol 
og for at informere producenten; 
der bør fastlægges regler, der i tilfælde af midlertidige 
forsyningsvanskeligheder gør det muligt at afsætte 
formeringsmateriale og frugtplanter, der er undergivet 
mindre strenge krav end de i denne forordning fastsatte; 
som et første skridt henimod harmoniserede betingelser 
bør det forbydes medlemsstaterne at indføre nye betin­
gelser eller handelsrestriktioner for formeringsmateriale 
eller frugtplanter bortset fra dem, der er fastsat i denne 
forordning; 
det bør fastsættes, at afsætning inden for Fællesskabet af 
formeringsmateriale og frugtplanter, som er produceret i 
tredjelande, kan tillades, forudsat at de frembyder 
samme garantier som formeringsmateriale og frugt­
planter, der er produceret i Fællesskabet og opfylder 
fællesskabsreglerne; 
for at harmonisere de tekniske undersøgelsesmetoder, 
der anvendes i medlemsstaterne, og sammenligne forme­
ringsmateriale og frugtplanter, der er produceret i 
Fællesskabet, med dem, der er produceret i tredjelande, 
bør der foretages sammenlignende prøver for at kontrol­
lere, at formeringsmateriale og frugtplanter opfylder 
kravene i denne forordning; 
for at gøre det lettere at anvende denne forordning 
effektivt bør det overlades til Kommissionen at vedtage 
gennemførelsesbestemmelser til forordningen samt at 
ændre bilagene; sådanne bestemmelser bør vedtages efter 
en procedure, der indebærer et snævert samarbejde mellem Kommissionen og medlemsstaterne i Den 
Stående Komité for Frø og Plantemateriale henhørende 
under Landbrug, Havebrug og Skovbrug, oprettet ved 
Rådets afgørelse 66/399/EØF ('), og Den Stående 
Komité for Plantesundhed, oprettet ved Rådets afgørelse 
76/894/EØF (2) -
UDSTEDT FØLGENDE FORORDNING: 
Artikel 1 
1. Denne forordning gælder for frugtplanterforme­
ringsmateriale og frugtplanter, der er bestemt til frugt­
produktion og afsættes inden for Fællesskabet. 
2. Følgende arter er undergivet de regler, der er 
fastsat i artikel 3 til 13, artikel 14, stk. 2, artikel 15 til 19 
og artikel 23 i denne forordning: 
— Citrus sinensis Osbeck (appelsin) 
— Fragaria x ananassa Duch. (jordbær) 
— Malus syhestris MUL (æble) 
— Prunus avium L. (sødkirsebær) 
— Prunus domestica L. (blomme) 
— Prunus persica (L.) Batsch. (fersken), og 
— Pyrus communis L. (pære). 
Grundstammer af andre arter er også undergivet de 
ovennævnte regler, hvis materiale af en af de ovennævnte 
arter podes på dem. 
3. Ændringer af listen over arter i stk. 2 vedtages efter 
fremgangsmåden i artikel 20. 
Artikel 2 
Denne forordning gælder ikke for frugtplanteforme­
ringsmateriale eller frugtplanter, der skal udføres til 
tredjelande. 
Artikel 3 
I denne forordning forstås ved: 
a) formeringsmateriale: frø af frugtplanter og alt frugt­
plantemateriale, bortset fra frugtplanter, som 
formeres af vegetativ vej 
b) frugtplanter: planter eller, når det gælder podede 
planter, delene heraf, der er fremavlet direkte af frø 
eller af vegetativt formeringsmateriale, og som er 
(') EFT nr. 125 af 11. 7. 1966, s. 2289/66. 
O EFT nr. L 340 af 9. 12. 1976, s. 25. 
6. 3. 90 De Europæiske Fællesskabers Tidende Nr. C 54/7 
bestemt til udplantning eller genudplantning efter 
afsætning med henblik på produktion af frugt 
c) kerneplanter: formeringsmateriale, 
i) som er blevet produceret på avlerens ansvar i 
henhold til godkendte fremgangsmåder for opret­
holdelse af sorten og bevarelse af sundheden 
ii) som er bestemt til produktion af eliteplanter 
iii) som opfylder de betingelser for kerneplanter, der 
er fastsat i den i henhold til artikel 4 udarbejdede 
oversigt over den pågældende art, og 
iv) som ved en officiel undersøgelse har vist sig at 
opfylde ovennævnte betingelser 
d) eliteplanter: formeringsmateriale, 
i) som er fremdyrket direkte af kerneplanter eller 
nedstammer vegetativt i et kendt antal genera­
tioner fra kerneplanter 
ii) som er bestemt til produktion af eliteplanter eller 
frugtplanter 
iii) som opfylder de betingelser for eliteplanter, der er 
fastsat i den i henhold til artikel 4 udarbejdede 
oversigt over den pågældende art, og 
iv) som ved en officiel undersøgelse har vist sig at 
opfylde ovennævnte betingelser 
e) certificerede planter: frugtplanter 
i) som er fremdyrket direkte af eliteplanter 
ii) som opfylder de betingelser for certificerede 
planter, der er fastsat i den i henhold til artikel 4 
udarbejdede oversigt over den pågældende art, og 
iii) som ved en officiel undersøgelse har vist sig at 
opfylde ovennævnte betingelser 
f) leverandør: en fysisk eller juridisk person, der over­
fører ejendomsretten til formeringsmateriale eller 
frugtplanter, herunder producenter og handlende 
g) officielle foranstaltninger: foranstaltninger, der 
i) træffes af offentlige myndigheder eller 
ii) træffes af offentligretlige eller privatretlige juri­
diske personer, der handler på statens vegne, eller 
iii) når der er tale om supplerende aktiviteter, som 
også er undergivet kontrol fra statens side, træffes 
af behørigt autoriserede fysiske personer under forudsætning af, at de i nr. ii) og iii) nævnte 
personer ikke har nogen personlig interesse i udfaldet 
af sådanne foranstaltninger 
h) virusjrit (v.f.) materiale: materiale, som er blevet testet 
efter metoder, der er anerkendt af Det Internationale 
Selskab for Havebrugsforskning eller andre interna­
tionalt anerkendte videnskabelige metoder, fundet fri 
for symptomer på vira eller viruslignende patogener 
ved undersøgelse i vækstperioden, er blevet opret­
holdt under forhold, der sikrer frihed for smitte, og 
anses for at være fri for alle vira og viruslignende 
patogener, der vides at forekomme hos de pågæl­
dende arter i Fællesskabet. Materiale, der nedstammer 
vegetativt i lige linje i et kendt antal generationer fra 
sådant materiale, er fundet fri for symptomer på vira 
eller viruslignende patogener ved undersøgelse i 
vækstperioden og er produceret og opretholdt under 
forhold, der sikrer frihed for smitte, betragtes også 
som virusfri 
i) virustestet (v.t.) materiale: materiale, som er blevet 
testet efter metoder, der er anerkendt af Det Interna­
tionale Selskab for Havebrugsforskning eller andre 
internationalt anerkendte videnskabelige metoder, 
fundet fri for symptomer på vira eller viruslignende 
patogener ved undersøgelse i vækstperioden, er opret­
holdt under forhold, der sikrer frihed for smitte, og 
anses for at være fri for visse alvorlige vira og virus­
lignende patogener, der vides at forekomme hos de 
pågældende arter i Fællesskabet, og som kan mindske 
materialets brugbarhed. Materiale, der nedstammer 
vegetativt i lige linje i et kendt antal generationer fra 
sådant materiale, er fundet fri for symptomer på vira 
eller viruslignende patogener ved undersøgelse i 
vækstperioden og er produceret og opretholdt under 
forhold, der sikrer frihed for smitte, betragtes også 
som virustestet. 
Artikel 4 
Efter fremgangsmåden i artikel 2 udarbejdes en oversigt 
for hver af de i artikel 1, stk. 2, nævnte arter, der inde­
holder: 
a) med hensyn til virustestet materiale, jf. artikel 3, litra 
i), en liste over de alvorlige vira og viruslignende 
patogener, der vides at forekomme hos den pågæl­
dende art i Fællesskabet, og som kan mindske brug­
barheden af materialet 
b) med hensyn til virusfrit materiale, jf. artikel 3, litra h), 
en liste over alle andre vira og viruslignende pato­
gener, der vides at forekomme hos den pågældende 
an i Fællesskabet 
c) en liste over skadegørere, som standardplanter skal 
være fri for, så længe afsætning af dem er tilladt i 
henhold til artikel 7 
Nr. C 54/8 De Europæiske Fællesskabers Tidende 6. 3. 90 
d) de betingelser, som kerneplanter, eliteplanter, certifi­
cerede planter og klassificerede planter skal opfylde, 
især dem, der vedrører andre skadegørere end dem, 
der er anført i henhold til litra a), b) og c), afgrøden i 
vækst og sortsidentitet og sortsægthed. 
Oversigten kan indeholde betingelser, som grund­
stammer af andre arter skal opfylde, hvis materiale af de 
pågældende arter skal podes på dem. 
Artikel 5 
1. Leverandører af formeringsmateriale og frugt­
planter skal opfylde betingelserne i bilag I. 
2. Medlemsstaterne sikrer ved officiel stikprøvekon­
trol, at de i stk. 1 omhandlede betingelser overholdes. 
Artikel 6 
1. Med forbehold af artikel 7 må formeringsmateriale 
ikke afsættes: 
— medmindre det opfylder de relevante betingelser i 
den i henhold til artikel 4 udarbejdede oversigt over 
den pågældende art, og 
— medmindre det er blevet officielt certificeret som 
»kerneplanter«, »eliteplanter v.f.« eller »eliteplanter 
v.t.«. 
2. Med forbehold af artikel 7 må frugtplanter ikke 
afsættes: 
— medmindre de opfylder de relevante betingelser i den 
i henhold til artikel 4 udarbejdede oversigt over den 
pågældende art, og 
— medmindre det er blevet officielt certificeret som 
»certificerede planter v.f.« eller »certificerede planter 
v.t.«. 
3. Stk. 1 og 2 finder ikke anvendelse på: 
a) formeringsmateriale på et tidligere formeringsstadium 
end kerneplanter 
b) formeringsmateriale eller frugtplanter, der er bestemt 
til testning eller videnskabelige formål 
c) formeringsmateriale eller frugtplanter, der er bestemt 
til udvælgelsesarbejde. 
Artikel 7 
1. Uanset bestemmelserne i artikel 6 og i overgangspe­
rioder, der udløber på datoer, som fastsættes efter frem­
gangsmåden i artikel 20, kan frugtplanter afsættes som 
»klassificerede planter«. Sådanne planter skal: a) have tilstrækkelig sortsidentitet og sortsægthed, 
b) være fri for de skadegørere, der er anført for klassifi­
cerede planters vedkommende i den i henhold til 
artikel 4 udarbejdede oversigt over den pågældende 
art og opfylde eventuelle andre deri fastlagte betin­
gelser for klassificerede planter, og 
c) ved en officiel undersøgelse, herunder i givet fald 
undersøgelse i vækstperioden, have vist sig at opfylde 
ovennævnte betingelser. 
2. De i stk. 1 omhandlede datoer må ikke ligge mere 
end ti år efter de datoer, der fastsættes for de relevante 
arter i henhold til artikel 24, stk. 2. 
Artikel 8 
1. De officielle undersøgelser, der omhandles i artikel 
3, litra c), nr. iv), artikel 3, litra d), nr. iv), og artikel 3, 
litra e), nr. iii), omfatter mindst én undersøgelse i 
marken pr. år, foretaget i vækstperioden. 
2. Reglerne for gennemførelsen af de officielle under­
søgelser, der omhandles i stk. 1 og i artikel 7, stk. 1, litra 
c), herunder metoder til udtagning af stikprøver, kan 
fastlægges efter fremgangsmåden i artikel 21. 
Artikel 9 
Medlemsstaterne kan: 
a) undlade at foretage officiel certificering af forme­
ringsmateriale og frugtplanter og officiel undersøgelse 
af klassificerede planter af enhver art, som normalt 
ikke dyrkes på deres område 
b) i en overgangsperiode på højst fem år efter datoen for 
anvendelsen for en bestemt arts vedkommende af de i 
artikel 5 til 12, artikel 14, stk. 2, artikel 15, 17, 18 og 
23 anførte bestemmelser behandle formeringsmate­
riale af den pågældende art, som inden nævnte dato 
er blevet brugt til etablering af formeringsgartnerier, 
som ligestillet med formeringsmateriale, der er certifi­
ceret i henhold til bestemmelserne i denne forordning, 
hvis det forud for anvendelsen frembød de samme 
garantier som formeringsmateriale certificeret i 
henhold til disse bestemmelser. 
Artikel 10 
1. Formeringsmateriale og frugtplanter må ikke certi­
ficeres i nogen af de i artikel 6, stk. 1 eller 2, omhand­
lede kategorier, undersøges som klassificerede planter 
eller afsættes, medmindre deres sort er officielt godkendt 
i en eller flere medlemsstater. Medlemsstaterne under­
retter de øvrige medlemsstater og Kommissionen om 
betingelserne for godkendelse og godkendelsesprocedu­
rerne. 
2. Hver medlemsstat udarbejder et eller flere kata­
loger over de sorter, der er officielt godkendt til certifi-
6. 3. 90 De Europæiske Fællesskabers Tidende Nr. C 54/9 
cering, undersøgelse som klassificerede standardplanter 
og afsætning på dens område. Alle har adgang til at 
konsultere katalogerne. 
3. Medlemsstaterne drager omsorg for, at sorter, der 
kommer fra andre medlemsstater, undergives de samme 
krav hvad angår officiel godkendelse, som deres egne 
sorter. 
4. Ved indgivelse af en ansøgning om officiel godken­
delse af en sort skal ansøgerne anføre, om der allerede er 
ansøgt om godkendelse i en anden medlemsstat, hvilken 
medlemsstat det drejer sig om, og om hvorvidt ansøg­
ningen er blevet godkendt. 
5. Medlemsstaterne sørger for, at kataloget over de på 
deres område godkendte sorter offentliggøres. De skal 
også oprette et dossier for hver enkelt godkendt sort 
indeholdende en beskrivelse af sorten og et klart resumé 
af alle de oplysninger, som godkendelsen er baseret på. 
6. Eventuelle anmodninger om tilbagetrækning af en 
ansøgning om godkendelse af en sort, tilføjelser i et 
katalog over sorter og ændringer af en angivelse skal 
omgående meddeles de øvrige medlemsstater og 
Kommissionen. 
7. Følgende kan fastlægges efter fremgangsmåden i 
artikel 21, idet der tages hensyn til den foreliggende 
videnskabelige og tekniske viden: 
a) betingelserne for officiel godkendelse, som især kan 
omfatte særpræg, stabilitet og tilstrækkelig ensar­
tethed og i givet fald tilfredsstillende dyrkningsværdi 
og brugsværdi 
b) de egenskaber, der mindst skal forefindes ved under­
søgelsen af de forskellige arter 
c) minimumskravene for gennemførelsen af undersøgel­
serne 
d) længste gyldighedsperiode for den officielle godken­
delse af en sort. 
8. Et fælles sortskatalog over frugtarter kan udar­
bejdes på grundlag af medlemsstaternes nationale kata­
loger. Bestemmelser om tilrettelæggelse og offendiggø-
relse af det fælles katalog kan vedtages efter fremgangs­
måden i artikel 21. 
Artikel 11 
1. Under væksten og ved optagning eller fjernelse fra 
moderplanten, emballering, oplagring og transport skal 
formeringsmateriale og frugtplanter holdes i særskilte 
partier. 
2. Medlemsstaterne sikrer, at de i stk. 1 omhandlede 
krav er opfyldt, ved at foretage officielle undersøgelser i 
form af stikprøver. Artikel 12 
1. Formeringsmateriale og frugtplanter må kun 
afsættes i tilstrækkelig homogene partier og i pakker 
eller bundter, der forsegles og afsættes som foreskrevet i 
stk. 2 og 3. Frugtplanter skal mærkes individuelt. 
2. Pakninger og bundter af formeringsmateriale og 
frugtplanter skal forsegles officielt eller under officielt 
tilsyn, således at seglet ødelægges og ikke kan påsættes 
på ny, hvis pakningen eller bundtet åbnes. 
3. Den person, der er ansvarlig for forseglingen, skal 
på ydersiden af pakningen eller bundtet med formerings­
materiale eller på de enkelte frugtplanter anbringe en 
etiket, der attesterer, at betingelserne i artikel 3, litra c), 
nr. iv), artikel 3, litra d), nr. iv), artikel 3, litra e), nr. iii), 
eller artikel 7, stk. 1, litra c), er opfyldt. Etiketten skal 
være affattet på et af Fællesskabets officielle sprog, og 
den skal opfylde betingelserne i bilag II. Etiketten skal 
påhæftes samtidig med forseglingen. Etiketten skal være 
hvid, når det drejer sig om kerneplanter, blå, når det 
drejer sig om eliteplanter, orange, når det drejer sig om 
certificerede planter, og brun, når de drejer sig om klas­
sificerede planter. 
4. Medlemsstaterne drager omsorg for, at de i stk. 2 
og 3 nævnte krav opfyldes, ved at foretage officielle 
undersøgelser i form af stikprøver inden formeringsmate­
rialet eller frugtplanterne afsættes. 
5. Små mængder formeringsmateriale eller frugt­
planter, der leveres til en endelig avler i samme lokale 
adminitrative område som leverandøren eller i et tilstø­
dende lokalt administrativt område, er ikke omfattet af 
bestemmelserne i stk. 1, 2 og 3. 
Artikel 13 
Der kan efter fremgangsmåden i artikel 20 fastsættes 
regler for afsætning af formeringsmateriale og frugt­
planter, der er undergivet mindre strenge krav end de i 
denne forordning fastsatte, hvis der opstår midlertidige 
forsyningsvanskeligheder hvad angår formeringsmateriale 
eller frugtplanter, der opfylder nævnte krav. 
Artikel 14 
1. Med forbehold af artikel 15 må medlemsstaterne 
ikke med hensyn til formeringsmateriale eller frugt­
planter af nogen art indføre betingelser eller handelsre­
striktioner ud over eller strengere end dem, der er 
gældende på ikrafttrædelsesdagen for denne forordning 
bortset fra de i denne forordning fastsatte. 
2. Formeringsmateriale og frugtplanter, der opfylder 
kravene og betingelserne i denne forordning og reglerne 
Nr. C 54/10 De Europæiske Fællesskabers Tidende 6. 3. 90 
for dens gennemførelse, må ikke undergives andre 
handelsrestriktioner hvad angår leverandørens forplig­
telser, sort, karakteristika, plantesundhed, vækstmedium, 
emballering, undersøgelsesordninger, mærkning eller 
forsegling, end dem, der er fastsat i denne forordning 
eller i nævnte regler. 
Artikel 15 
Medlemsstaterne kan fastsætte: 
— krav, der supplerer eller er strengere end dem, der er 
fastsat i bilag I, for leverandører, der er etableret på 
deres eget område, og 
— betingelser, der supplerer eller er strengere end dem, 
der er fastsat i de i henhold til artikel 4 udarbejdede 
oversigter for formeringsmateriale og frugtplanter 
produceret på deres eget område. 
Artikel 16 
1. Efter fremgangsmåden i artikel 20 træffes der afgø­
relse om, hvorvidt formeringsmateriale og frugtplanter, 
der er produceret i et tredjeland og frembyder de samme 
garantier med hensyn til leverandørens forpligtelser, sort, 
karakteristika, plantesundhed, vækstmedium, emballe­
ring, undersøgelsesordninger, mærkning og forsegling, 
på disse punkter er ligestillet med formeringsmateriale og 
frugtplanter, der er produceret i Fællesskabet og opfylder 
kravene og betingelserne i denne forordning. 
2. Indtil der er truffet afgørelse i henhold til stk. 1, 
kan medlemsstaterne selv træffe sådanne afgørelser, jf. 
dog bestemmelserne i direktiv 77/93/EØF. Denne ret 
ophører den 1. januar 1993. 
Efter fremgangsmåden i artikel 20 kan denne periode 
forlænges for tredjelande, hvis og så længe de forelig­
gende oplysninger ikke gør det muligt at træffe afgørelse 
i henhold til stk. 1. 
Formeringsmateriale og frugtplanter, der indføres af en 
medlemsstat efter en afgørelse truffet af den pågældende 
medlemsstat i henhold til første afsnit, må ikke pålægges 
afsætningsrestriktioner i andre medlemsstater, hvad 
angår de i stk. 1 omhandlede forhold. 
Artikel 17 
Medlemsstaterne drager omsorg for, at formeringsmate­
riale og frugtplanter kontrolleres officielt under afsæt­
ningen, i det mindste stikprøvevis, for at efterprøve, om 
kravene og betingelserne i denne forordning er opfyldt. 
Der foretages ikke officiel kontrol ved grænserne mellem 
medlemsstaterne. Artikel 18 
1. Hvis det under den officielle undersøgelse, der 
omhandles i artikel 3 eller artikel 7, stk. 1, litra c), den 
officielle kontrol, der omhandles i artikel 17, eller de 
prøver, der omhandles i artikel 19, gentagne gange 
konstateres, at formeringsmateriale eller frugtplanter, 
som afsættes af en bestemt leverandør, ikke opfylder 
kravene og betingelserne i denne forordning, skal den 
pågældende medlemsstat sikre, at det i en bestemt 
periode forbydes leverandøren at afsætte formeringsma­
teriale eller frugtplanter. 
2. Foranstaltninger truffet i henhold til stk. 1 ophæves, 
så snart det med rimelig sikkerhed er konstateret, at 
formeringsmaterialet eller frugtplanterne, som af leveran­
døren er bestemt til afsætning, fremtidig opfylder nævnte 
krav og betingelser. 
Artikel 19 
1. Der foretages prøver, herunder tests, i medlemssta­
terne på udvalgte prøver for at kontrollere, om forme­
ringsmateriale og frugtplanter opfylder kravene og betin­
gelserne i denne forordning, herunder dem, der vedrører 
plantesundheden. Kommissionen kan lade prøverne over­
våge af repræsentanter fra medlemsstaterne og Kommis­
sionen. 
2. Der kan også foretages fællesskabsprøver, herunder 
tests, i samme øjemed. Kommissionen kan lade fælles-
skabsprøverne overvåge af repræsentanter fra medlems­
staterne og Kommissionen. 
3. De i stk. 1 og 2 omhandlede prøver anvendes i en 
første etape til harmonisering af tekniske metoder til 
undersøgelse af formeringsmateriale og frugtplanter. Så 
snart dette mål er nået, udarbejdes der årlige rapporter 
om prøvernes forløb, der tilsendes medlemsstaterne og 
Kommissionen og behandles fortroligt. 
4. Kommissionen drager omsorg for, at der i givet 
fald træffes foranstaltninger til koordinering, gennemfø­
relse og overvågning af de i stk. 1 og 2 omhandlede 
prøver og vurdering af resultaterne i den fælles stående 
komité, der omhandles i artikel 20. Om nødvendigt 
vedtages specifikke foranstaltninger efter fremgangs­
måden i artikel 21. Formeringsmateriale og frugtplanter 
produceret i tredjelande kan indgå i disse prøver. 
Artikel 20 
Når den i denne artikel fastsatte fremgangsmåde skal 
anvendes, bistås Kommissionen af Den Stående Komité 
for Frø og Plantemateriale henhørende under Landbrug, 
Havebrug og Skovbrug og Den Stående Komité for 
6. 3. 90 De Europæiske Fællesskabers Tidende Nr. C 54/11 
Plantesundhed, begge i det følgende benævnt »den fælles 
stående komité«, som har Kommissionens repræsentant 
som formand. 
Kommissionens repræsentant forelægger den fælles 
stående komité et udkast til de foranstaltninger, der skal 
træffes. Den fælles stående komité afgiver en udtalelse 
om dette udkast inden for en frist, som formanden kan 
fastsætte under hensyntagen til de pågældende spørgs­
måls hastende karakter. Den udtaler sig med det flertal, 
som er fastsat i Traktatens artikel 148, stk. 2, for vedta­
gelse af de afgørelser, som Rådet skal træffe på forslag 
af Kommissionen. Under afstemningen i den fælles 
stående komité tillægges de stemmer, der afgives af 
repræsentanterne for medlemsstaterne, den vægt der er 
fastlagt i nævnte artikel. Formanden deltager ikke i 
afstemningen. 
Kommissionen vedtager foranstaltninger, der straks 
finder anvendelse. Hvis de ikke er i overensstemmelse 
med den af den fælles stående komité afgivne udtalelse, 
underrettes Rådet dog straks af Kommissionen om disse 
foranstaltninger. I så fald kan Kommissionen udsætte 
gennemførelsen af de foranstaltninger, den har truffet 
afgørelse om, i et tidsrum på højst en måned regnet fra 
datoen for denne underretning. 
Rådet kan med kvalificeret flertal træffe en anden afgø­
relse inden for det tidsrum der er nævnt i ovenstående 
afsnit. 
Artikel 21 
Når den i denne artikel fastsatte fremgangsmåde skal 
anvendes, bistås Kommissionen af den i artikel 20 
omhandlede fælles stående komité, der fungerer som 
rådgivende udvalg med Kommissionens repræsentant 
som formand. 
Kommissionens repræsentant forelægger den fælles 
stående komité et udkast til de foranstaltninger, der skal 
træffes. Den fælles stående komité afgiver en udtalelse 
om dette udkast inden for en frist, som formanden kan 
fastsætte under hensyntagen til de pågældende spørgs­
måls hastende karakter, i givet fald ved afstemning. 
Udtalelsen optages i mødeprotokollen; derudover har 
hver medlemsstat ret til at anmode om, at dens holdning 
indføres i mødeprotokollen. Kommissionen uger størst muligt hensyn til den fælles 
stående komités udtalelse. Den underretter den fælles 
stående komité om, hvorledes den har taget hensyn til 
dens udtalelse. 
Artikel 22 
1. Ændringer af de i henhold til artikel 4 udarbejdede 
oversigter vedtages efter fremgangsmåden i artikel 20. 
2. Ændringer af bilagene og gennemførelsesbestem­
melser til denne forordning vedtages efter fremgangs­
måden i artikel 21. 
Artikel 23 
1. Medlemsstaterne drager omsorg for, at formerings­
materiale og frugtplanter, der er produceret på deres 
område og bestemt til afsætning, certificeres officielt 
eller godkendes som klassificerede planter, hvis de 
opfylder kravene i denne forordning, jf. dog artikel 9, 
litra a). 
2. Hvis det ved en officiel undersøgelse konstateres, at 
formeringsmateriale eller frugtplanter, fordi de ikke 
opfylder en betingelse, der vedrører plantesundheden, 
ikke kan certificeres officielt eller godkendes som klassi­
ficerede planter, træffer de pågældende medlemsstater de 
fornødne officielle foranstaltninger for at fjerne en even­
tuel deraf følgende risiko for plantesundheden. 
Artikel 24 
Denne forordning træder i kraft på dagen for offentlig­
gørelsen i De Europæiske Fællesskabers Tidende. 
For så vidt angår artikel 5 til 12, artikel 14, stk. 2, artikel 
15, 17, 18 og 23, træffes der afgørelse om anvendelses-
datoen for hver enkelt af de i artikel 1, stk. 2, omhand­
lede arter efter fremgangsmåden i artikel 20 på tids­
punktet for vedtagelsen af den tilsvarende i artikel 4 
omhandlede oversigt. Seneste dato er den 1. januar 1993. 
Denne forordning er bindende i alle enkeltheder og 
gælder umiddelbart i hver medlemsstat. 
Nr. C 54/12 De Europæiske Fællesskabers Tidende 6. 3. 90 
BILAG I 
KRAV, SOM LEVERANDØRERNE SKAL OPFYLDE 
1. Leverandørerne skal underrette medlemsstaterne om den dato, hvor deres aktiviteter begynder, og den 
dato, hvor de slutter. 
2. Forholdene hos leverandøren skal være således, at produktion og bevarelse af formeringsmateriale og 
frugtplanter kan foregå korrekt. 
3. Leverandørerne skal tillade, at de i artikel 3 og 7 omhandlede undersøgelser, herunder prøvetagning, og 
de i artikel 5, stk. 2, artikel 11, stk. 2, og artikel 12, stk. 4, omhandlede undersøgelser, gennemføres. 
4. Leverandørerne skal føre fortegnelser over formeringsmateriale og frugtplanter, hvoraf følgende 
fremgår: 
— for erhvervelsers vedkommende, dato, beløb, partiernes referencenumre og navnet på leverandøren 
— for formeringsmaterialets vedkommende art og sort, når det drejer sig om frø, og i andre ulfælde 
kerneplanternes og/eller grundsummernes og/eller podekvistenes sort og i givet fald virusstatus 
— for frugtplanters vedkommende sorten og for grundstammers og podekvistes vedkommende sorten 
og i givet fald virusstatus 
— hvad angår salg (bortset fra salg af små mængder leveret til en endelig avler i samme lokale admini­
strative område som leverandøren eller i et tilstødende lokalt administrativt område) dato, beløb, 
partiernes referencenummer og købers navn. 
5. Leverandørerne skal udarbejde en detaljeret plan over de områder, hvor formeringsmateriale eller frugt­
planter dyrkes, med angivelse af, hvor hver enkelt art og hver enkelt sort af den pågældende art er 
anbragt, tillige med virusstatus, hvis dette er relevant. 
6. Leverandørerne skal føre fortegnelse over: 
— specifikke behandlinger og metoder til dyrkning af formeringsmateriale og frugtplanter 
— enhver forekomst af de skadegørere, der er nævnt i oversigterne over arterne, der udarbejdes i 
henhold til artikel 4, og alle foranstaltninger, der er truffet i den anledning. 
7. De i punkt 5 omhandlede fortegnelser skal altid være til rådighed for medlemsstaterne, de i punkt 4 og 
6 omhandlede fortegnelser i mindst to år. 
BILAG II 
ETIKET 
A. Krævede oplysninger 
a) Frø 
1. »EF-regler og -normer«. 
2. Myndighed, der foreuger certificeringen (officielt organ og medlemssuten eller forkortelserne 
for dem). 
3. Måned og år for forsegling. 
4. Etiketnummer. 
5. Partiets referencenummer. 
6. Art, angivet med latinske bogsuver. 
7. Sort, angivet med latinske bogsuver. 
8. Kategori. 
9. Angiven netto- eller bruttovægt eller angivet anul rene frø. 
6. 3. 90 De Europæiske Fællesskabers Tidende Nr. C 54/13 
10. Hvis vægten anføres, og der benyttes granulerede pesticider, pelieteringsstoffer eller andre faste 
tilsætningsstoffer, anføres også tilsætningsstoffets art og det omtrentlige forhold mellem vægten 
af rene frø og den samlede vægt. 
b) Formeringsmateriale, bortset fra frø, og frugtplanter, bortset fra klassificerede planter. 
1. »EF-regler og -normer«. 
2. Myndighed, der foretager certificeringen (officielt organ og medlemsstaten eller forkortelserne 
for dem). 
3. Certificeringsår, angivet med et bogstav i alfabetet. 
4. Etiketnummer. 
5. Partiets referencenummer. 
6. Art, angivet med latinske bogstaver. 
7. For grundstammers og podekvistes vedkommende: sort, anført med latinske bogstaver. 
8. For frugtplanters vedkommende: sort og eventuelle grundstammers og/eller mellemstammers 
sort, anført med latinske bogstaver. 
9. Kategori. 
10. I givet fald virusstatus (»v.t.« eller »v.f.«). 
11. Antal planter eller plantedele. 
c) Klassificerede planter 
1. »EF-regler og -normer«. 
2. Myndighed, der foretager undersøgelsen (officielt organ og medlemsstaten eller forkortelserne 
for dem). 
3. Undersøgelsesår, anført med et bogstav i alfabetet. 
4. Etiketnummer. 
5. Partiets referencenummer. 
6. Art, angivet med latinske bogstaver. 
7. Sort og eventuelle grundstammers og/eller mellemstammers sort, angivet med latinske bogstaver. 
8. »Klassificerede planter«. 
9. Antal planter. 
B. Etikettens minimumsdimensioner: 
30 mm x 170 mm.